CELEX: 32015R0292
Language: sk
Date: 2015-02-24 00:00:00
Title: Vykonávacie nariadenie Komisie (EÚ) 2015/292 z  24. februára 2015 , ktorým sa schvaľuje oxid uhličitý ako účinná látka na použitie v biocídnych výrobkoch typu 15  Text s významom pre EHP

25.2.2015   
            
            
               SK
            
            
               Úradný vestník Európskej únie
            
            
               L 53/3
            
         VYKONÁVACIE NARIADENIE KOMISIE (EÚ) 2015/292
   z 24. februára 2015,
   ktorým sa schvaľuje oxid uhličitý ako účinná látka na použitie v biocídnych výrobkoch typu 15
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 90 ods. 2,
   keďže:
   
               (1)
            
            
               Holandsku bola 22. februára 2012 v súlade s článkom 11 ods. 1 smernice Európskeho parlamentu a Rady 98/8/ES (2) doručená žiadosť o začlenenie účinnej látky oxid uhličitý do prílohy I k uvedenej smernici na použitie vo výrobkoch typu 15 – avicídy – ako sú vymedzené v prílohe V k uvedenej smernici.
            
         
               (2)
            
            
               Holandsko 30. augusta 2013 predložilo Komisii hodnotiacu správu a odporúčania v súlade s článkom 11 ods. 2 smernice 98/8/ES.
            
         
               (3)
            
            
               Stanovisko Európskej chemickej agentúry sformuloval 17. júna 2014 Výbor pre biocídne výrobky, pričom prihliadol na závery hodnotiaceho zodpovedného orgánu.
            
         
               (4)
            
            
               Z uvedeného stanoviska vyplýva, že v prípade biocídnych výrobkov, ktoré sa používajú vo výrobkoch typu 15 a obsahujú oxid uhličitý, možno očakávať, že spĺňajú požiadavky stanovené v článku 5 smernice 98/8/ES, ak sú splnené určité špecifikácie a podmienky týkajúce sa jej používania.
            
         
               (5)
            
            
               Preto je vhodné schváliť oxid uhličitý na používanie v biocídnych výrobkoch typu 15 za predpokladu dodržania určitých špecifikácií a podmienok.
            
         
               (6)
            
            
               Keďže hodnotenia sa netýkali nanomateriálov, schválenie by sa v súlade s článkom 4 ods. 4 nariadenia (EÚ) č. 528/2012 nemalo vzťahovať na tieto materiály.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Oxid uhličitý sa schvaľuje ako účinná látka na použitie v biocídnych výrobkoch typu 15 za predpokladu dodržania špecifikácií a podmienok uvedených v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. februára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky (2)
                  
               
            
                  oxid uhličitý
               
               
                  Názov IUPAC:
                  oxid uhličitý
                  EC č. 204-696-9
                  CAS č. 124-38-9
               
               
                  999 ml/l
               
               
                  1. júna 2015
               
               
                  31. mája 2025
               
               
                  15
               
               
                  Pri hodnotení výrobku sa musí venovať osobitná pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika spojeného s účinnou látkou, ktoré sa vykonáva na úrovni Únie.
                  Autorizácie biocídnych výrobkov podliehajú týmto podmienkam:
                  
                              1.
                           
                           
                              Výrobky sa budú dodávať iba vyškoleným odborníkom a používať ich môžu iba daní odborníci.
                           
                        
                              2.
                           
                           
                              V záujme ochrany používateľov sa prijmú vhodné opatrenia vrátane osobných ochranných prostriedkov (OOP), ak je to potrebné.
                           
                        
                              3.
                           
                           
                              Vhodné opatrenia, ako napríklad zákaz vstupu na miesto ošetrenia, sa musia prijať aj na ochranu ostatných prítomných osôb.
                           
                        
                              4.
                           
                           
                              Aplikačné dávky a návod na použitie musia zabezpečiť, aby sa vtáky nezabíjali so zbytočnou bolesťou a utrpením.
                           
                        
                              5.
                           
                           
                              V podmienkach použitia sa musí uvádzať, že oxid uhličitý sa používa ako núdzové opatrenie v kontexte stratégie integrovanej ochrany proti škodcom, ktorej cieľom je obmedziť používanie tohto výrobku na minimum.
                           
                        
            
         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 8 nariadenia (EÚ) č. 528/2012. Účinná látka vo výrobku uvádzanom na trh môže mať rovnakú alebo inú čistotu, ak bola preukázaná jej technická rovnocennosť s hodnotenou účinnou látkou.
      
         (2)  V záujme uplatňovania spoločných zásad uvedených v prílohe VI k nariadeniu (EÚ) č. 528/2012 sú obsah a závery hodnotiacich správ k dispozícii na webovej stránke Komisie: http://ec.europa.eu/environment/chemicals/biocides/index_en.htm.